এবার ১৪ ঘণ্টাতেই হাওড়া থেকে কামাখ্যা পৌঁচ্ছে যাবেন

কলকাতা: এবার ১৪ ঘণ্টাতেই হাওড়া থেকে কামাখ্যা পৌঁছোতে পারবেন যাত্রীরা। হাওড়া থেকে কামাখ্যা যাওয়ার দূরপাল্লার যে ট্রেনগুলি রয়েছে, সে গুলি সময় নেয় ১৭ থেকে ২০ ঘণ্টা। তবে বন্দে ভারত স্লিপার এক্সপ্রেস (Vande Bharat Sleeper Express) চালু হলে হাওড়া থেকে কামাখ্যা পৌঁছোতে যাত্রীদের অন্তত তিন থেকে ছ’ঘণ্টা সময় কম লাগবে। আগামী ১৭ জানুযারি আনুষ্ঠানিক উদ্বোধন হতে চলেছে প্রথম বন্দে ভারত স্লিপার ট্রেনের। হাওড়া-কামাখ্যা বন্দে ভারত স্লিপার এক্সপ্রেস(Howrah-Kamkhya Vande Bharat Sleeper Express) কখন ছাড়বে, কোথায় কোথায় দাঁড়াবে, তা বিস্তারিত জানাল ভারতীয় রেল।

সপ্তাহে ছ’দিন এই ট্রেন চলবে হাওড়া এবং গুয়াহাটির মধ্যে। চলতি মাসেই ১৭ তারিখে হাওড়া-কামাখ্যা বন্দে ভারত স্লিপার এক্সপ্রেস উদ্বোধন হওয়ার কথা। প্রধানমন্ত্রী নরেন্দ্র মোদি এই ট্রেন উদ্বোধন করবেন। তবে এখনও উদ্বোধনের তারিখ চূড়ান্ত হয়নি।রেল মন্ত্রকের তরফে জানানো হয়েছে, হাওড়া থেকে বন্দে ভারত স্লিপার এক্সপ্রেসটি ছাড়বে সন্ধ্যা ৬টা ২০ মিনিটে। কামাখ্যা পৌঁছোবে পরের দিন সকাল ৮টা ২০ মিনিটে। সেই ট্রেন হাওড়া পৌঁছোবে পরের দিন সকাল ৮টা ১৫ মিনিটে। অর্থাৎ, ১৪ ঘণ্টাতেই হাওড়া থেকে কামাখ্যা পৌঁছোতে পারবেন। হাওড়া এবং কামাখ্যার মধ্যে ১৩টি স্টেশনে দাঁড়াবে ট্রেনটি। স্বদেশি প্রযুক্তিতে নকশা ও নির্মিত অত্যাধুনিক প্রযুক্তিসম্পন্ন বন্দে ভারত স্লিপার ট্রেনটি পশ্চিমবঙ্গের বৃহত্তর কলকাতা অঞ্চলকে উত্তর-পূর্বাঞ্চলীয় রাজ্য আসামের সঙ্গে সংযুক্ত করবে

আরও পড়ুন: ‘সব পেনড্রাইভ আমার কাছে’, হুঁশিয়ারি মমতার

হাওড়া থেকে ছাড়ার পর বন্দে ভারত স্লিপার এক্সপ্রেস প্রথম দাঁড়াবে ব্যান্ডেলে। তার পরে নবদ্বীপ ধাম, কাটোয়া, আজ়িমগঞ্জ, নিউ ফরাক্কা, মালদহ টাউন, আলুয়াবাড়ি রোড হয়ে নিউ জলপাইগুড়ি পৌঁছোবে। তার পরে সেখান থেকে ছেড়ে জলপাইগুড়ি রোড, নিউ কোচবিহার, নিউ আলিপুরদুয়ার, নিউ বঙ্গাইগাঁও, রঙ্গিয়া হয়ে কামাখ্যা পৌঁছোবে বন্দে ভারত স্লিপার এক্সপ্রেস। প্রথম পরিষেবা মালদা টাউন এবং নিউ জলপাইগুড়ি স্টেশন থেকে হলেও যাত্রী পরিষেবা জন্য নির্ধারিত সময় এই বিশেষ ট্রেন। বিধানসভা নির্বাচনের পূর্বে পশ্চিমবঙ্গ এবং অসম বাসীদের জন্য উপহার ভারতীয় রেলের। জাতীয় সুবিধার্থে বেশ কিছু গুরুত্বপূর্ণ স্টেশনে থামবে এই বন্দে ভারত স্লিপার।কামাখ্যা-হাওড়া বন্দে ভারত স্লিপার এক্সপ্রেস বুধবার পাওয়া যাবে না। আর হাওড়া-কামাখ্যা বন্দে ভারত স্লিপার এক্সপ্রেস চলবে না বৃহস্পতিবার।